
Vlastný materiál

Návrh účasti delegácie Slovenskej republiky na 5. zasadnutí Konferencie zmluvných strán Rámcového dohovoru o ochrane a trvalo udržateľnom rozvoji Karpát (COP5), 10. – 12. októbra 2017 v Lillafüred, Maďarsko


Rámcový dohovor o ochrane a trvalo udržateľnom rozvoji Karpát (Karpatský dohovor) bol prijatý na 5. ministerskej konferencii EHK OSN „Životné prostredie pre Európu“ v Kyjeve v máji 2003. Karpatský dohovor podpísalo všetkých sedem štátov karpatského regiónu, ktoré sú aj jeho zmluvnými stranami - Česká republika, Maďarsko, Poľsko, Rumunsko, Slovenská republika, Srbsko a Čierna Hora a Ukrajina. Dohovor je založený na spolupráci jednotlivých zmluvných strán pri ochrane a udržateľnom rozvoji Karpát s cieľom zlepšiť kvalitu života, posilniť miestne ekonomiky a komunity a chrániť prírodné hodnoty a kultúrne dedičstvo. 
V súčasnosti má Karpatský dohovor zmluvnými stranami podpísané 4 protokoly a to:
1. 	Protokol o zachovaní a trvalo udržateľnom využívaní biologickej a krajinnej diverzity k Rámcovému dohovoru o ochrane a trvalo udržateľnom rozvoji Karpát (ďalej len „protokol o biodiverzite“);
2. 	Protokol o trvalo udržateľnom obhospodarovaní lesov k Rámcovému dohovoru o ochrane a trvalo udržateľnom rozvoji Karpát (ďalej len „protokol o lesoch“);
3. 	Protokol o trvalo udržateľnom cestovnom ruchu k Rámcovému dohovoru o ochrane a trvalo udržateľnom rozvoji Karpát (ďalej len „protokol o cestovnom ruchu“);
4. 	Protokol o trvalo udržateľnej doprave k Rámcovému dohovoru o ochrane a trvalo udržateľnom rozvoji Karpát (ďalej len „protokol o doprave“).

Za Slovenskú republiku (SR) je gestorom Karpatského dohovoru Ministerstvo životného prostredia Slovenskej republiky (MŽP SR). MŽP SR zastáva v Karpatskom dohovore funkciu „national focal point“ a koordinuje všetky aktivity týkajúce sa agendy Karpatského dohovoru a zabezpečuje spoluprácu medzi jednotlivými dotknutými rezortmi a organizáciami v rámci vytvorenej medzirezortnej komisie. 

V dňoch 10. - 12. októbra 2017 sa v Lillafüred v Maďarsku uskutoční 5.  zasadnutie Konferencie zmluvných strán Karpatského dohovoru (COP5) pozostávajúce  z odborného a ministerského segmentu. Program COP5 je v závere predkladaného materiálu.

Predložený materiál je usmernením pre zloženie delegácie Slovenskej republiky a pre jej postup na rokovaní. 

V delegácii SR budú zastúpení experti z dotknutých rezortov a organizácií (MŽP SR, Ministerstvo dopravy a výstavby SR, Ministerstvo pôdohospodárstva a rozvoja vidieka SR, Štátna ochrany prírody SR,  Slovenský vodohospodársky podnik, š.p.). Členovia delegácie sa budú zúčastňovať plenárnych zasadaní, v rámci ktorých sa  budú  vyjadrovať k navrhovaným záverom COP5. Návrhy závery COP5 boli zaslané na pripomienkovanie na MŽP SR a následne boli spripomienkované všetkými dotknutými rezortami a organizáciami. K návrhom záverov COP5 neboli dotknutými rezortami a organizáciami pripomienky.

Na COP5 navrhujeme nasledovné zloženie delegácie: 
[bookmark: _Hlk492830934]Za rezort životného prostredia: 
	
	Meno a priezvisko
	delegát
	dátum

	1
	Norbert Kurilla, štátny tajomník MŽP SR
	vedúci delegácie
	11.-12.10.2017 

	2
	Katarína Butkovská, MŽP SR
	alternujúci vedúceho delegácie
	11.-12.10.2017 

	3
	Zlatica Csontos Šimoňáková, MŽP SR 
	člen delegácie
	9.-12.10.2017

	4
	Katarína Šmálová, MŽP SR
	člen delegácie
	11.-12.10.2017 

	5
	Ján Kadlečík, ŠOP SR
	člen delegácie
	9.-12.10.2017 

	6
	Tereza Thompson, ŠOP SR
	člen delegácie
	9.-12.10.2017 

	7
	Daniel Kindernay, Slovenský vodohospodársky podnik š.p.,
	člen delegácie
	10.-11.10.2017



Za ostatné rezorty:
	
	Meno a priezvisko
	delegát
	dátum

	1
	Gabriel Csicsai, štátny tajomník Ministerstva pôdohospodárstva a rozvoja vidieka SR
	člen delegácie
	12.10.2017 


	2
	Martin Bencko, Ministerstvo pôdohospodárstva a rozvoja vidieka SR
	člen delegácie
	12.10.2017 

	3
	Ondrej Söke, Ministerstvo pôdohospodárstva a rozvoja vidieka SR
	člen delegácie
	12.10.2017.

	4
	Stanislav Trčík, Ministerstvo dopravy a výstavby SR
	člen delegácie
	10.-12.10.2017

	5
	Dušan Marušák, Ministerstvo dopravy a výstavby SR
	člen delegácie
	10.-12.10.2017

	6
	Lenka Haragová, Ministerstvo dopravy a výstavby SR
	člen delegácie
	10.-12.10.2017



[bookmark: _GoBack]Dňa 10.10.2017 pred oficiálnym otvorením odborného segmentu COP5 je plánované stretnutie Sekretariátu Karpatského dohovoru so všetkými „national focal points“ zo zmluvných štátov dohovoru. Účelom stretnutia bude prebrať aktuálne otázky k dokumentom COP5 a organizačným pokynom týkajúci sa priebehu COP5.
Počas ministerského segmentu sa očakáva, že minister životného prostredia prijme závery COP5 a nový článok o zmene klímy, ktorý má byť doplnený do Karpatského dohovoru a ktorý má byť následne ratifikovaný na národnej úrovni. Prijatím uvedeného článku bude o. i. umožnené vytvorenie platformy, na základe ktorej by sa mohli najmä realizovať projekty a aktivity naplňujúce medzinárodné dohovory. 

		Počas ministerského segmentu by mal tiež byť prijatý a následne podpísaný Protokol o trvalo udržateľnom poľnohospodárstve a rozvoji vidieka k Rámcovému dohovoru o ochrane a trvalo udržateľnom rozvoji Karpát. Cieľom tohto protokolu  je podpora opatrení a programov, ktoré využívajú potenciál poľnohospodárstva a vidieckych oblastí na zmiernenie chudoby na vidieku, poskytnú a spestria príjmy miestneho obyvateľstva, udržia životaschopnosť vidieckych regiónov a zlepšia kvalitu života s cieľom prilákať ľudí, aby žili a vyrábali pomocou miestnych obnoviteľných zdrojov v horskej oblasti. Cieľom tohto protokolu je tiež zachovať hospodárenie s pôdou, tradične obrábanou udržateľným spôsobom, čo prinesie výhody pre súčasnú a budúce generácie. Tento protokol budú podpisovať ministri poľnohospodárstva zmluvných štátov. Zo strany Slovenskej republiky nedôjde k podpisu protokolu v rámci COP5. Po ukončení a prijatí záverov COP5 bude protokol bude protokol predložený na schválenie vládou SR a až po schválení bude podpísaný u depozitára v súlade s Pravidlami pre uzatváranie medzinárodných zmlúv a zmluvnú prax.

		V rámci ministerského segmentu je plánovaná „high level“ diskusia. Minister každého zmluvného štátu dostane priestor 7 minút na otvorenie témy, ktorá je pre danú krajinu prioritou. Na záver ministerského segmentu po prijatí nového článku o zmene klímy a prijatí a podpise protokolu o trvalo udržateľnom poľnohospodárstve a rozvoji vidieka sa očakáva, že zmluvné štáty prijmú navrhované závery COP5 a podporia navrhovaný rozpočet Sekretariátu Karpatského dohovoru.

		V rámci COP5 sa tiež očakáva, že zmluvné strany dohovoru odsúhlasia navýšenie ročného členského príspevku.  Ročný členský príspevok za SR (30 000,- eur) je vyplácaný z rozpočtu MŽP SR. Z dôvodu, že tento poplatok dohovoru nie je dostatočný na pokrytie nákladov sekretariátu, Sekretariát Karpatského dohovoru navrhol jeho navýšenie od roku 2018 na sumu 33 000,- eur. Zvýšený ročný členský príspevok SR bude hradený v rámci schválených limitov kapitoly MŽP SR na rok 2018 a nasledujúce roky, bez zvýšených požiadaviek na rozpočet verejnej správy.

		
Smernica 
pre postup delegácie SR na 5. zasadnutí Konferencie zmluvných strán Rámcového dohovoru o ochrane a trvalo udržateľnom rozvoji Karpát (Karpatský dohovor)


Delegácia SR bude sledovať tieto ciele:

1. Bude sa zúčastňovať plenárnych zasadnutí COP5.
2. Podporí prijatie pracovného programu a rozpočet Karpatského dohovoru.
3. Podporí prijatie návrhov textov rozhodnutí a odporúčaní k jednotlivým dokumentom tak, aby pri implementácii Karpatského dohovoru zabezpečovali maximálnu efektívnosť, vyváženú participáciu a transparentnosť fungovania mechanizmov dohovoru a zabezpečili rovnaké práva pre všetky zmluvné strany bez ohľadu na rozlohu karpatského regiónu na území jednotlivých zmluvných strán.
4. Podporí  rozvíjanie spolupráce s Európskou úniou.
5. Prijme článok o zmene klímy do textu Karpatského dohovoru.
6. Prijme a podpíše protokol o udržateľnom poľnohospodárstve a rozvoji vidieka.
7. Podporí prijatie záverov COP5.


	Program 5.  zasadnutia Konferencie zmluvných strán Karpatského dohovoru (COP5)

Exkurzia, 10. októbra 2017 v čase od 9,00 do 12,00 hod.

Odborný segment, 10. a 11. októbra 2017

Rokovanie na úrovni expertov za účasti národných koordinátorov, členov delegácií zmluvných strán Karpatského dohovoru, pozvaných medzinárodných inštitúcií a mimovládnych organizácií

10. októbra 2017 (od 13,00 do 19,00 hod.)

1. Otvorenie zasadnutia 
•   krátka prezentácia českého predsedníctva a slávnostné odovzdanie predsedníctva Maďarskej republike 

Plenárne zasadnutie I.

2. Organizačné záležitosti
2.1. Voľba pracovného predsedníctva COP5
2.2. Posúdenie poverovacích listín a plných mocí
2.3. Prijatie programu rokovania COP5

3. Stav príspevkov, stav ratifikácie protokolu o biodiverzite, protokolu o lesoch, protokolu o cestovnom ruchu, protokolu o doprave

4. Implementácia Karpatského dohovoru – prezentácia aktivít, vedeckých vstupov, návrhy uznesení COP5

4.1. Adaptácia na  zmenu klímy
•        vstupy S4C – Science for the Carpathians (Veda pre Karpaty)
•	predstavenie nového článku o zmene klímy, ktorý má byť doplnený do Karpatského  dohovoru a prioritné činnosti na jeho implementáciu
•        predstavenie Platformy Climate Adapt
•        oficiálne čítanie rozhodnutí COP5
•        diskusia

4.2. Administratívne jednotky
•        predstavenie informácií zhromaždených od zmluvných strán
•        oficiálne čítanie rozhodnutí COP5

Plenárne zasadnutie II.

4.3. Biodiverzita,
•        vstupy S4C – Science for the Carpathians (Veda pre Karpaty)
•    	správa o Veľkých šelmách v Karpatoch a predstavenie myšlienky Medzinárodného akčného plánu pre zachovanie a udržateľný manažment pre Karpatské populácie veľkých šeliem
•     	spolupráca s Medzinárodnou radou pre poľovníctvo a ochranu zveri
•        zhrnutie národných správ k implementácii protokolu o biodiverzite,
•        CNPA a aktivity do budúcnosti
•        oficiálne čítanie rozhodnutí COP5
•        prezentácia projektových zámerov Connect GREEN a Wild for DC
•        prezentácie Karpatského projektu Green-Go!
•        prezentácia online platformy pre Horskú biodiverzitu
•        diskusia

11. októbra 2017
Plenárne zasadnutie III.

4.4. Trvalo udržateľné poľnohospodárstvo a rozvoj vidieka
•      	predstavenie návrhu nového protokolu o trvalo udržateľnom poľnohospodárstve a rozvoji vidieka a diskusia o budúcich aktivitách
•      	správa od ministrov poľnohospodárstva V4
•        oficiálne čítanie rozhodnutí COP5

4.5. Trvalo udržateľné lesné hospodárstvo  
•        vstupy S4C – Science for the Carpathians (Veda pre Karpaty)
•     	prezentácia inventarizácie pralesov a identifikácia prírodných lesov v Karpatoch, diskusia o možných budúcich aktivitách
•        oficiálne čítanie rozhodnutí COP5

Plenárne zasadnutie IV.

4.6. Trvalo udržateľný cestovný ruch
•        vstupy S4C – Science fot the Carpathians (Veda pre Karpaty)
•   	prezentácia aktivít súvisiacich s implementáciou protokolu o trvalo udržateľnom cestovnom  ruchu a diskusia o budúcich prioritách
•        prezentácia  projektu fondu V4 – Cestovný ruch v Karpatoch
•        ostatné projektové zámery
•        oficiálne čítanie rozhodnutí COP5

Plenárne zasadnutie V.

4.7. Kultúrne dedičstvo a tradičné znalosti
•     prezentácia dokumentu Svetové dedičstvo a udržateľný cestovný ruch v Karpatoch – diskusia o budúcich prioritách
•        oficiálne čítanie rozhodnutí COP5

4.8. Trvalo udržateľná doprava
•   	protokol o trvalo udržateľnej doprave a s ňou súvisiace aktivity, prezentácia projektu   TRANSGREEN a diskusia
•        oficiálne čítanie rozhodnutí COP5

4.9. Vzdelávanie a zvyšovanie povedomia
• 	prezentácia o seminári o výchove a zvyšovaní informovanosti o životnom prostredí a trvalo udržateľnom rozvoji v materských školách a školách v spolupráci s riadiacim výborom UNECE pre vzdelávanie pre trvalo udržateľný rozvoj
·      oficiálne čítanie rozhodnutí COP5

Plenárne zasadnutie  VI.

4.10. Spolupráca s ďalšími inštitúciami a európskymi programami
• 	 úvod k možným finančným mechanizmom podporujúcim implementáciu Karpatského  dohovoru (Dunajský program, Stredná  Európa, Fond V4 atď.)
•         spolupráca s EUSDR - prezentácia o pokroku
•         spolupráca s Alpským dohovorom
•         spolupráca s ICPDR a prezentácia projektu Jointisza
•         diskusia o možných projektoch

4.11. Oficiálne čítanie zostávajúcich rozhodnutí COP5

5. Dátum a miesto konania 6. zasadnutia Konferencie zmluvných krajín Karpatského  dohovoru (COP6)

6. Ukončenie odborného segmentu


Ministerský segment, 12. októbra 2017 

Rokovanie na úrovni ministrov životného prostredia a vedúcich delegácií

1. Privítanie a otvárací prejav Sekretariátu Karpatského dohovoru
1.1. Privítanie maďarským predsedníctvom
1.2. Privítanie zo strany zástupcov Programu Spojených národov pre životné   prostredie

2. Pokrok pri implementácii Karpatského dohovoru

3. Budúcnosť Karpát 

4. Moderovaná ,,high level“ diskusia

5. Prezentácia Pan – Karpatskej expedície

Prijatie nových dokumentov Karpatského dohovoru

6. Stručná správa o odbornom segmente COP5 zo strany spravodajcu

7. Prijatie článku o zmene klímy do textu Karpatského dohovoru

8. Prijatie a podpísanie protokolu o trvalo udržateľnom poľnohospodárstve a rozvoji vidieka

9. Prijatie rozhodnutí COP5 

10. Ukončenie zasadnutia COP5


Tlačová konferencia


2

